Man kry miljoene ná trein hom trefArgieffoto. Die hooggeregshof in Pretoria het beveel dat die Passasierspooragentskap (Prasa) meer as R3 miljoen in skadevergoeding aan ŉ passasier moet betaal, het The Star Dinsdag berig. Tobias Maluleka was 17 jaar oud toe hy in April 2011 by die Akasia-treinstasie in die noorde van Pretoria van agter deur ŉ trein getref is. Hy het kopbeserings opgedoen en een van sy arms is misvormd gelaat. Dokters het getuig dat hy weens sy misvorming, nie swaar voorwerpe kan optel nie. Dit beperk sy kanse om ŉ werk te kry. Hy was ook nie in staat om matriek te voltooi nie, aangesien hy nie langer tuinwerk kon verrig nie. Hy het vroeër tuinwerk gedoen om self sy skoolfonds te betaal. Hy kon ook nie ná die ongeluk met sy studies bybly nie. Maluleka wou ŉ soldaat word, maar dit is nie moontlik nie. Hy is tans werkloos. Die hof het beveel dat Prasa R3.6 miljoen aan hom moet uitbetaal vir toekomstige verlies aan inkomste en bykomende mediese uitgawes. – SAPA